Rīgā

|  |  |  |  |
| --- | --- | --- | --- |
|  | 01.06.2016 | Nr. | 20-05/2928 |
|  |  |  |  |
| Uz |  | Nr. |  |

|  |
| --- |
| **Pēc pievienotā saraksta** |

|  |
| --- |
| *Par publiskajām konsultācijām plānotajiem*  *grozījumiem transfertcenu tiesiskajā regulējumā* |

Finanšu ministrija sadarbībā ar Valsts ieņēmumu dienestu (turpmāk – VID) veic darbu pie normatīvo aktu grozījumu izstrādes transfertcenu jomā (turpmāk – Plānotie grozījumi).

Plānoto grozījumu mērķis ir gan saskaņot Latvijas normatīvos aktus ar jaunākajām atziņām, kas ietvertas Bāzes erozijas un peļņas novirzīšanas (turpmāk – BEPS) projekta ietvaros pārskatītajās Ekonomiskās sadarbības un attīstības organizācijas (turpmāk – OECD) Transfertcenu noteikšanas vadlīnijās daudznacionāliem uzņēmumiem un nodokļu administrācijām (turpmāk – Transfertcenu vadlīnijas), gan arī veikt citus grozījumus, tajā skaitā, pielāgojot tiesisko regulējumu šodienas situācijai, arī ņemot vērā tiesību normu piemērošanas rezultātā identificētās problēmas.

Ņemot vērā Plānoto grozījumu iespējamo ietekmi uz nodokļu maksātājiem, kā arī ievērojot ieinteresēto pušu, tajā skaitā, nodokļu maksātāju, nevalstisko organizāciju un konsultāciju pakalpojumu sniedzēju uzkrāto pieredzi transfertcenu jomā, izstrādājot un virzot Plānotos grozījumus, ir svarīgi uzklausīt iesaistīto pušu viedokli par to, kādā veidā būtu uzlabojams transfertcenu tiesiskais regulējums Latvijā.

Jautājumi, uz kuriem tiek lūgts sniegt atbildi

1. Aicinām sniegt viedokli par jautājumiem, kurus Plānotajiem grozījumiem būtu jāregulē.

Tādējādi lūdzam sniegt viedokli, vai Plānotajiem grozījumiem būtu jāskar šādi jautājumi:

1. transfertcenu dokumentācijas regulējums (BEPS projekta 13.pasākuma rezultātā sagatavotais dokuments);
2. izmaksu ieguldījuma vienošanās ietveršana (*cost contribution arrangements*) Latvijas Republikas transfertcenu tiesiskajā regulējumā (OECD Transfertcenu vadlīniju 8.nodaļa, tajā skaitā BEPS projekta ietvaros 8.-10.pasākuma rezultātā sagatavotais dokuments);
3. pastāvīgās pārstāvniecības tiesības slēgt nodokļu maksātāja un nodokļu administrācijas iepriekšēju vienošanos par tirgus cenas (vērtības) noteikšanu darījumam vai darījumu veidam un peļņas attiecināšanu uz patstāvīgo pārstāvniecību (turpmāk – APA);
4. savstarpējas saskaņošanas procedūras aspekti:
   1. VID vadlīnijas Latvijas nodokļu maksātājiem;
   2. iespēja apturēt administratīvā akta izpildi savstarpējas saskaņošanas procesa laikā, ja izpildās noteikti kritēriji;
5. atvieglotas prasības zemas vērtības pakalpojumiem (BEPS projekta ietvaros 8.-10.pasākuma rezultātā sagatavotajā dokumentā ietvertā OECD Transfertcenu vadlīniju pārskatītā 7.nodaļa);
6. APA regulējuma pārskatīšana, pielāgojot to jaunajām transfertcenu dokumentāciju prasībām (iespējams vienlaikus vai pēc grozījumu veikšanas transfertcenu dokumentāciju prasībās);
7. ar darījumu saistīto risku tiesisks regulējums un darījuma pārstrukturēšana (*recharacterisation*), grūti novērtējamā nemateriālā īpašuma regulējums, ņemot vērā BEPS projekta ietvaros 8.-10.pasākuma rezultātā sagatavoto dokumentu;
8. citi jautājumi (tajā skaitā kotēto cenu režīma ieviešana Latvijā, restrukturizācija).

2. Jautājumus, kurus uzskatāt par tādiem, kurus būtu jāskar Plānotajiem grozījumiem, lūgums sakārtot tabulā prioritārā secībā, ņemot vērā katra jautājuma būtiskumu un steidzamību, visbūtiskākajam (vissteidzamākajam) jautājumam piešķirot numuru 1, nākamajam būtiskākajam (steidzamākajam) – numuru 2 utt.

|  |  |  |  |
| --- | --- | --- | --- |
| Jautājums | Jautājuma būtiskums | Jautājuma steidzamība | Vispārīgs pamatojums (pēc izvēles) |
|  |  |  |  |

3. (pēc izvēles) Lūgums sniegt detalizētu pamatojumu viedoklim par jautājumiem, kurus būtu jāskar Plānotajiem grozījumiem.

4. (pēc izvēles) Citi priekšlikumi vai komentāri saistībā ar Plānotajiem grozījumiem.

5. (pēc izvēles) Lūgums norādīt, vai vēlaties piedalīties turpmākā Plānoto grozījumu saskaņošanas procesā. Ja atbilde ir apstiprinoša, lūgums norādīt kontaktpersonas.

Atbilžu sniegšanas termiņš un turpmākā rīcība

Atbildes uz jautājumiem, lūdzam informāciju sniegt līdz **2016.gada 1.jūlijam**. Par turpmāko rīcību un Plānoto grozījumu iespējamo saturu un provizoriskiem izstrādāšanas termiņiem informēsim pēc jautājumu saņemšanas un izvērtēšanas.

Papildus norādām, ka tie viedokļi un ieteikumi transfertcenu tiesiskā regulējuma uzlabošanai, kas saņemti no ieinteresētajām pusēm iepriekš, tiks vērtēti arī gadījumā, ja konkrētā ieinteresētā persona nesniegs viedokli uz šo vēstuli.

Jautājumi, kuri neatbilst šīs vēstules sākumā definētajam Plānoto grozījumu mērķim, netiks iekļauti Plānotajos grozījumos.

Kurš var sniegt viedokli

Viedokli var sniegt jebkura ieinteresētā persona arī gadījumā, ja šī vēstule tai nebija nosūtīta. Ņemot vērā minēto, šī vēstule ir ievietota Finanšu ministrijas mājaslapā.

|  |  |  |
| --- | --- | --- |
| Valsts sekretāre | (paraksts\*) | B.Bāne |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Auziņš 67 083 919

Roberts.Auzins@fm.gov.lv

Adresāti:

**Ārvalstu investoru padome**

ficil@ficil.lv

CC: julija.sausa@eversheds.lv

**Latvijas Tirdzniecības un rūpniecības kamera**

info@chamber.lv

**Latvijas Darba devēju konfederācija**

lddk@lddk.lv

**Latvijas nodokļu konsultantu asociācija**

lnka@lnka.lv

**Latvijas Komercbanku asociācija**

info@lka.org.lv

**Latvijas platforma attīstības sadarbībai**

info@lapas.lv

**SIA Ernst & Young Baltic**

riga@lv.ey.com

CC: sandra.rusane@lv.ey.com

**KPMG Baltics SIA**

[kpmg@kpmg.lv](mailto:kpmg@kpmg.lv)

**PricewaterhouseCoopers SIA**

pwc.riga@lv.pwc.com

**SIA “Deloitte Latvia”**

Latvia@deloitteCE.com

**ZAB "SORAINEN"**

latvia@sorainen.com

**SIA „AAT”**

arturs.breicis@aat.lv

**Grant Thornton Baltic SIA**

info@lv.gt.com

CC: ilze.palmbaha@lv.gt.com